স্টাফ রিপোর্টার ॥ বানিয়াচং উপজেলার ইকরাম গ্রামে পূর্ব বিরোধের জের ধরে মেহেদী হাসান রনি (১৫) নামে নবম শ্রেণীর এক ছাত্রকে প্রহার করে আহত করেছে প্রতিপক্ষের লোক। রনি ওই গ্রামের তাহির মিয়ার পুত্র ও ইকরাম উচ্চ বিদ্যালয়ের নবম শ্রেণীর ছাত্র। আহত সূত্রে জানা যায়, রনির পিতা তাহির মিয়ার সাথে একই গ্রামের আছকির মিয়ার জমিজমা নিয়ে বিরোধ ও মামলা মোকদ্দমা চলে আসছে। গতকাল শুক্রবার দুপুরে রনি নামাজ পড়ার জন্য বাড়ি থেকে বের হলে পথিমধ্যে আছকির মিয়াসহ ৪/৫ জন লোক তাকে প্রহার করে আহত করে। তাকে হাসপাতালে ভর্তি করা হয়েছে।